CELEX: 62016CN0225
Language: sk
Date: 2016-04-22 00:00:00
Title: Vec C-225/16: Návrh na začatie prejudiciálneho konania, ktorý podal Hoge Raad der Nederlanden (Holandsko) 22. apríla 2016 – trestné konanie proti Mossovi Ouhramimu

27.6.2016   
            
            
               SK
            
            
               Úradný vestník Európskej únie
            
            
               C 232/7
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 22. apríla 2016 – trestné konanie proti Mossovi Ouhramimu
   (Vec C-225/16)
   (2016/C 232/08)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastník trestného konania pred vnútroštátnym súdom
   
   Mossa Ouhrami
   
      Prejudiciálne otázky
   
   
               1.
            
            
               Má sa článok 11 ods. 2 smernice 2008/115 (1) vykladať v tom zmysle, že obdobie päť rokov, ktoré sa v ňom uvádza, sa počíta
               
                           a)
                        
                        
                           od momentu uloženia zákazu vstupu (alebo so spätnou účinnosťou: vyhlásenie za nežiaducu osobu, ktoré je s ním rovnocenné), alebo
                        
                     
                           b)
                        
                        
                           od momentu, keď dotknutá osoba – stručne povedané – skutočne opustila územie členských štátov Európskej únie, alebo
                        
                     
                           c)
                        
                        
                           od iného momentu?
                        
                     
         
               2.
            
            
               Pokiaľ ide o uplatnenie prechodnej právnej úpravy, má sa článok 11 ods. 2 smernice 2008/115 vykladať v tom zmysle, že toto ustanovenie vedie k tomu, že rozhodnutia vydané pred nadobudnutím účinnosti tejto smernice, ktorých právny dôsledok spočíva v tom, že adresát sa počas obdobia desiatich po sebe nasledujúcich rokov musí zdržiavať mimo Holandska, pričom zákaz vstupu sa uloží s ohľadom na príslušné okolnosti konkrétneho prípadu a bolo proti týmto rozhodnutiam možné podať opravný prostriedok, už nevyvolávajú právne dôsledky, pokiaľ v čase, keď sa mala vykonať uvedená smernica, alebo v čase, keď sa zistilo, že adresát daného rozhodnutia sa zdržiaval v Holandsku, dĺžka trvania tejto povinnosti prekročila dĺžku trvania uvedenú v tomto predpise?
            
         
      (1)  Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v. EÚ, L 348, 2008, s. 98).